Barry Levinson

Baris Levinsonas (, g. 1942 m. balandžio 6 d. Baltimorė) – JAV kino režisierius, scenaristas, prodiuseris.

Biografija 
Studijavo televizijos žurnalistiką Amerikos universitete Vašingtone. Nuo septinto dešimtmečio vidurio rašė komedijas, televizijos pokalbių laidų ir kino scenarijus.

Kūryba 
Vadinamieji „Baltimorės trilogijos“ filmai („Užkandinė“, Diner 1982 m., „Alaviniai žmogučiai“, Tin Men 1987 m., „Avalonas“ 1990 m.) grindžiami asmenine patirtimi, juose vaizduojami paprasti žmonės; būdingas humoras, nostalgiška nuotaika. Filme „Labas rytas, Vietname“ (Good Morning, Vietnam 1987 m.) komiškomis priemonėmis kritikuojamas JAV karas Vietname. Vadinamajame psichologiniame kelio filme „Lietaus žmogus“ (Rain Man 1988 m., Berlyno kino festivalio prizas, 2 Oskarai, visi 1989 m.) vaizduojamas sudėtingas ėjimas į didesnį kito ir savęs supratimą. Politinėje satyroje „Uodega vizgina šunį“ (Wag the Dog 1997 m., Berlyno kino festivalio prizas 1998 m.) parodomas žiniasklaidos ir politikų manipuliavimas visuomenės nuomone.

Sukūrė gangsterių („Bugsy“ 1991 m.), kriminalinių („Miegaliai“, Sleepers 1996 m., Lietuvoje rodytas pavadinimu „Pragaro virtuvės vaikėzai“, „Banditai“, The Bandits 2001 m.), fantastinių („Sfera“, Sphere 1998 m.) filmų; jiems būdingas įtaigus psichologinis scenarijus, geras aktorių ansamblis. Kitų režisierių, kai kurių savo filmų scenarijaus autorius ir prodiuseris.

Bibliografija 
 Šešiasdešimt šeši, romanas, Sixty–Six, 2003 m.

Filmografija 

 The Tim Conway Show (1970) (TV)
 The Marty Feldman Comedy Machine (1971) (TV)
 The Carol Burnett Show (1973–1976) (TV)
 The Internecine Project (su Mort W. Elkin ir Jonathan Lynn) (1974)
 Street Girls (su Michael Miller) (1975) (TV)
 Hot l Baltimore (1975) (TV)
 The Rich Little Show (1976) (TV)
 Silent Movie (su Mel Brooks, Ron Clark ir Rudy De Luca) (1976)
 High Anxiety (su Mel Brooks, Ron Clark ir Rudy De Luca) (1977)
 …And Justice For All (su Valerie Curtin) (1979) (1 Academy Award|Oscar Nomination)
 Inside Moves (su Valerie Curtin) (1980)
 Best Friends (su Valerie Curtin) (1982)
 Diner (1982) (Scenaristas/Režisierius) (1 Oscaro nominacija)
 Unfaithfully Yours (su Valerie Curtin ir Robert Klane) (1984)
 The Natural (1984) (Režisierius) (4 Oscaro nominacijos)
 Young Sherlock Holmes (1985) (Režisierius) (1 Oscaro nominacija)
 Tin Men (1987) (Scenaristas/Režisierius)
 Good Morning, Vietnam (1987) (Režisierius) (1 Oscaro nominacija)
 Rain Man (1988) (Režisierius) (8 Oscaro nominacijos, 4 prizai)
 Avalon (1990) (Scenaristas/Režisierius) (4 Oscaro nominacijos)
 Bugsy (1991) (Režisierius) (10 Oscaro nominacijų, 2 prizai)
 Toys (su Valerie Curtin) (1992) (Scenaristas/Režisierius) (2 Oscaro nominacijos)
 Jimmy Hollywood (1994) (Scenaristas/Režisierius)
 Disclosure (film)|Disclosure (1994) (Režisierius)
 Homicide: Life on the Streets (1996) (TV)
 Sleepers (1996) (Scenaristas/Režisierius) (1 Oscaro nominacija)
 Wag The Dog (1997) (Režisierius) (2 Oscaro nominacijos)
 Oz (1997–2003) (TV) (Prodiuseris)
 Sphere (1998) (Režisierius)
 Liberty Heights (1999) (Scenaristas/Režisierius)
 An Everlasting Piece (2000) (Režisierius)
 Bandits (2001) (Režisierius)
 The Jury (TV series)|The Jury (2004) (TV)
 Envy (2004) (Režisierius)
 Man of the Year (2006) (Scenaristas/Režisierius)
 What Just Happened (2008) (Režisierius)
 PoliWood (2009) (Režisierius) (TV)
 The Band that Wouldn’t Die (2009) (TV)
 You Don’t Know Jack (2010) (Režisierius) (TV)
 ''Gotti (2013) (Scenaristas/Režisierius)

Šaltiniai 

JAV kino režisieriai